ਕਾਰਗਿਲ ਜੰਗ: 15 ਗੋਲੀਆਂ ਲੱਗਣ ਤੋਂ ਬਾਅਦ ਵੀ ਲੜਦੇ ਰਹੇ ਪਰਮਵੀਰ ਯੋਗੇਂਦਰ। ਪਰਮਵੀਰ ਚੱਕਰ ਜੇਤੂ ਯੋਗੇਂਦਰ ਯਾਦਵ।

ਦੋਹਾਂ ਵਿਚਾਲੇ ਕੁਝ ਮਿੰਟਾਂ ਤੱਕ ਚੱਲੀ ਗੱਲ ਤੋਂ ਬਾਅਦ ਪੁਰੀ ਨੇ 56 ਮਾਉਂਟੇਨ ਬ੍ਰਿਗੇਡ ਦੇ ਡਿਪਟੀ ਕਮਾਂਡਰ ਐਸਵਾਈ ਡੇਵਿਡ ਨੂੰ ਕਿਹਾ, "ਪਤਾ ਲਗਾਓ ਕਿ ਕੀ ਟੀਵੀ ਰਿਪੋਰਟਰ ਬਰਖਾ ਦੱਤ ਨੇੜੇ-ਤੇੜੇ ਮੌਜੂਦ ਹੈ? ਕੀ ਉਹ ਟਾਈਗਰ ਹਿਲ 'ਤੇ ਹੋਣ ਵਾਲੀ ਗੋਲੀਬਾਰੀ ਦੀ ਲਾਈਵ ਕਮੈਂਟਰੀ ਕਰ ਰਹੀ ਹੈ?" 

ਲੈਫ਼ਟੀਨੈਂਟ ਜਨਰਲ ਮੋਹਿੰਦਰ ਪੁਰੀ ਨੇ ਯਾਦ ਕਰਦੇ ਹੋਏ ਕਹਿੰਦੇ ਹਨ, "ਜਿਵੇਂ ਹੀ ਮੈਨੂੰ ਪਤਾ ਲੱਗਿਆ ਕਿ ਬਰਖਾ ਦੱਤ ਟਾਈਗਰ ਹਿੱਲ 'ਤੇ ਸਾਡੇ ਹਮਲੇ ਦੀ ਇੱਕ ਲਾਈਵ ਕਮੈਂਟਰੀ ਦੇ ਰਹੀ ਹੈ। ਮੈਂ ਉਨ੍ਹਾਂ ਕੋਲ ਜਾ ਕੇ ਕਿਹਾ, ਤੁਰੰਤ ਇਸ ਨੂੰ ਰੋਕੋ। ਅਸੀਂ ਨਹੀਂ ਚਾਹੁੰਦੇ ਕਿ ਪਾਕਿਸਤਾਨੀਆਂ ਨੂੰ ਇਸ ਦੀ ਹਵਾ ਲੱਗੇ।"

ਜਨਰਲ ਪੁਰੀ ਨੇ ਕਿਹਾ, "ਮੈਂ ਇਸ ਹਮਲੇ ਦੀ ਜਾਣਕਾਰੀ ਸਿਰਫ਼ ਆਪਣੇ ਕੋਰ ਕਮਾਂਡਰ ਨੂੰ ਦਿੱਤੀ ਸੀ। ਉਨ੍ਹਾਂ ਇਸ ਬਾਰੇ ਫੌਜ ਮੁਖੀ ਨੂੰ ਵੀ ਨਹੀਂ ਦੱਸਿਆ ਸੀ। ਇਸ ਲਈ ਮੈਨੂੰ ਹੈਰਾਨੀ ਹੋਈ ਕਿ ਬਰਖਾ ਦੱਤ ਅਜਿਹੇ ਸੰਵੇਦਨਸ਼ੀਲ ਆਪਰੇਸ਼ਨ ਦੀ ਲਾਈਵ ਕਮੈਂਟਰੀ ਕਿਵੇਂ ਕਰ ਰਹੀ ਹੈ?" 

ਟਾਈਗਰ ਹਿਲ ਦੇ ਕਬਜ਼ੇ ਦਾ ਐਲਾਨ।

4 ਜੁਲਾਈ ਨੂੰ ਉਸ ਵੇਲੇ ਦੇ ਰੱਖਿਆ ਮੰਤਰੀ ਜਾਰਜ ਫਰਨਾਂਡਿਜ਼ ਨੇ ਟਾਈਗਰ ਹਿਲ ਉੱਤੇ ਕਬਜ਼ਾ ਕਰਨ ਦਾ ਐਲਾਨ ਕਰ ਦਿੱਤਾ ਸੀ, ਉਸ ਸਮੇਂ ਤੱਕ ਭਾਰਤੀ ਫੌਜੀਆਂ ਨੇ ਉਸ ਉੱਤੇ ਪੂਰੀ ਤਰ੍ਹਾਂ ਕਬਜ਼ਾ ਨਹੀਂ ਕੀਤਾ ਸੀ।

ਕਾਰਗਿੱਲ ਜੰਗ ਦੌਰਾਨ ਪੱਤਰਕਾਰ ਬਰਖਾ ਦੱਤ ਨੇ ਲਾਈਵ ਰਿਪੋਰਟਿੰਗ ਕੀਤੀ ਸੀ।

ਟਾਈਗਰ ਹਿੱਲ ਦੀ ਚੋਟੀ ਹਾਲੇ ਵੀ ਪਾਕਿਸਤਾਨੀਆਂ ਦੇ ਕੰਟਰੋਲ ਵਿੱਚ ਸੀ। ਉਸ ਸਮੇਂ ਭਾਰਤੀ ਫੌਜ ਦੇ ਦੋ ਬਹਾਦਰ ਅਫ਼ਸਰ ਲੈਫ਼ਟੀਨੈਂਟ ਬਲਵਾਨ ਸਿੰਘ ਅਤੇ ਕੈਪਟਨ ਸਚਿਨ ਨਿੰਬਾਲਕਰ ਨੇ ਟਾਈਗਰ ਹਿਲ ਦੀ ਚੋਟੀ ਤੋਂ ਪਾਕਿਸਤਾਨੀ ਫੌਜੀਆਂ ਨੂੰ ਹਿਲਾਉਣ ਵਿੱਚ ਪੂਰਾ ਜ਼ੋਰ ਲਾਇਆ ਹੋਇਆ ਸੀ।

ਉਹ ਚੋਟੀ ਤੋਂ ਸਿਰਫ਼ 50 ਮੀਟਰ ਦੀ ਦੂਰੀ 'ਤੇ ਸਨ ਕਿ ਬ੍ਰਿਗੇਡ ਹੈੱਡਕੁਆਰਟਰ ਤੱਕ ਸੁਨੇਹਾ ਪਹੁੰਚਿਆ, 'ਦੇ ਆਰ ਸ਼ਾਰਟ ਆਫ਼ ਦਿ ਟਾਪ'। 

ਸ੍ਰੀਨਗਰ ਅਤੇ ਉਧਮਪੁਰ ਹੁੰਦਾ ਹੋਇਆ ਹੈ ਜਦੋਂ ਤੱਕ ਇਹ ਸੁਨੇਹਾ ਦਿੱਲੀ ਪਹੁੰਚਿਆ ਉਸ ਦੀ ਭਾਸ਼ਾ ਬਦਲ ਕੇ ਹੋ ਚੁੱਕੀ ਸੀ, 'ਦੇ ਆਰ ਆਨ ਦਿ ਟਾਈਗਰ ਟਾਪ।' ਰੱਖਿਆ ਮੰਤਰੀ ਤੱਕ ਇਹ ਸੁਨੇਹੇ ਉਸ ਵੇਲੇ ਪਹੁੰਚਿਆ ਜਦੋਂ ਉਹ ਪੰਜਾਬ ਵਿੱਚ ਇੱਕ ਜਨ ਸਭਾ ਨੂੰ ਸੰਬੋਧਨ ਕਰ ਰਹੇ ਸੀ।

ਉਨ੍ਹਾਂ ਨੇ ਉਸ ਦੀ ਦੁਬਾਰਾ ਪੁਸ਼ਟੀ ਕੀਤੇ ਬਿਨਾਂ ਉਹੀ ਐਲਾਨ ਕਰ ਦਿੱਤਾ ਕਿ ਟਾਈਗਰ ਹਿਲ 'ਤੇ ਹੁਣ ਭਾਰਤ ਦਾ ਕਬਜ਼ਾ ਹੋ ਗਿਆ ਹੈ। 

ਪਾਕਿਸਤਾਨ ਦਾ ਜਵਾਬੀ ਹਮਲਾ।

ਜਨਰਲ ਮੋਹਿੰਦਰ ਪੁਰੀ ਦੱਸਦੇ ਹਨ ਕਿ ਉਨ੍ਹਾਂ ਨੇ ਜਦੋਂ ਕੋਰ ਕਮਾਂਡਰ ਜਨਰਲ ਕਿਸ਼ਨਪਾਲ ਨੂੰ ਇਸ ਦੀ ਖ਼ਬਰ ਦਿੱਤੀ ਤਾਂ ਉਨ੍ਹਾਂ ਨੇ ਪਹਿਲੀ ਗੱਲ ਕਹੀ, "ਜਾਓ, ਫੌਰਨ ਜਾ ਕੇ ਸ਼ੈਂਪੇਨ ਵਿੱਚ ਨਹਾ ਲਓ।"

ਉਨ੍ਹਾਂ ਨੇ ਫੌਜ ਮੁਖੀ ਜਨਰਲ ਮਲਿਕ ਨੂੰ ਇਹ ਖ਼ਬਰ ਸੁਣਾਈ ਅਤੇ ਉਨ੍ਹਾਂ ਨੇ ਮੈਨੂੰ ਫ਼ੋਨ ਕਰਕੇ ਇਸ ਸਫ਼ਲਤਾ ਦੀ ਵਧਾਈ ਦਿੱਤੀ।
ਤਿੰਨ ਜੁਲਾਈ 1999 ਨੂੰ ਟਾਈਗਰ ਹਿਲ 'ਤੇ ਬਰਫ਼ ਪੈ ਰਹੀ ਸੀ। ਰਾਤ ਸਾਢੇ 9 ਵਜੇ ਓਪਸ ਰੂਮ ਵਿੱਚ ਫ਼ੋਨ ਦੀ ਘੰਟੀ ਵੱਜੀ। ਆਪਰੇਟਰ ਨੇ ਕਿਹਾ ਕਿ ਕੋਰ ਕਮਾਂਡਰ ਜਨਰਲ ਕਿਸ਼ਨ ਪਾਲ ਮੇਜਰ ਜਨਰਲ ਮੋਹਿੰਦਰ ਪੁਰੀ ਨਾਲ ਤੁਰੰਤ ਗੱਲ ਕਰਨਾ ਚਾਹੁੰਦੇ ਹਨ।